نوشکے (تلار حوالکار) نوشکے ٹی ارا جتا جتا واقعہ غاتے ٹی 2 بندغ ٹھپی مسر حوال نا رد اٹ اولیکو واقعہ ٹی مل گورگیج نا رہینگوک محمد رفیق ولد اختر محمد تیان توفک نا سم آن ٹھپی مس‘ سم اونا دوٹی لگا‘ ٹھپی ءِ سول ہسپتال نوشکے آ گدریفنگا‘ وخت اس کہ ارٹمیکو واقعہ ٹی نوشکے نا علاقہ احمدوال آرسی ڈی شاہراہ غا ٹرک ریورس بسکہ تو غلام محمد ولد فتح محمد ساکن کلی اعظم احمدوال ٹرک نا ڈوک لگنگ آن ٹھپی مس‘ ٹھپی ءِ سول ہسپتال نوشکے آ سر کننگا۔
